《悲歌六章 其六》
清代·郁植

学仙学剑两无成，为贾为农安足道。中心不羡黑头公，贫贱何足邓禹笑。

有琴耻向贵主弹，有门耻为丞相扫。流行坎止随所如，入世那能量枘凿。

邺侯架上皆吾师，吾将终焉从吾好。

作者简介：（?—1679）清江苏太仓人，字大本，号东堂。诸生，八岁应试，作《五伦论》，为吴伟业所赞赏。既长，学力益深，为王士禛所赏识。兼工诗。康熙十八年举鸿博，未应试卒。